Document ID: /roh_data/filtered/fineweb-2-filterrobots_roh.jsonl.gz/17519

News patinera/Eisfeld
Il stemprau Sabina ha dau il rest a nossa patinera, aschia ch'igl ei buc pli pusseivel da tener aviert la patinera naturala. Cunquei va la sesiun 19/20 sin nies glatscher a Trun a fin.
Grond engraziament a tuttas e tuts ch'an susteniu nus sin ina ni l'autra moda e tochen proxima sesiun.
scola da patinar cun Mischa
junioras e juniors cun 3 dils trenaders
Equipas:
Per las duas equipas ei la sesiun aunc buc a fin. Ils seniors han in davos giu ils 23-02 a Cuera vs Belmont e nos activs dattan schizun aunc treis giugs.
Turnier rudialas
Da fina bial'aura han 8 equipas priu part a nies turnier da fierer suppias da mulscher, ni meglier detg fierer rudialas. Grond engraziament a tuttas equipas ch'an priu part.
Ils victurs: Resi
2. rang: Ils Issmeischters
Turnier da premis
Malgrad las temperaturas migeivlas eis ei tuttina gartegiau da menar atras nies tradiziunal turnier da premis. 11 equipas han priu part uonn al turnier da salamis e cuntrari al HCD han neginas equipas schanegiau lur giugadurs. Aschia ch'ins sa pretender che nies turnier vala dapli ch'il Spengler Cup ;-)
lls Isskratzers ein semess atras el final encunter ils sempels ed aschia gudignau il schambun, ch'ei han denton partiu silsuenter el kiosk fetg solidariamein cun tschellas equipas.
Grond engraziament a tuttas equipas ch'an priu part.
Ils victurs: Ils Isskratzers
2. rang: Ils sempels